钦定古今图书集成/明伦汇编/官常典/第738卷 > 王佐
## 钦定古今图书集成/明伦汇编/官常典/第738卷 > 王佐

按《明外史》本传：“佐，山东海丰人。永乐中，举于乡，卒业
太学，以学行闻。擢吏科给事中，迁左给事中。佐器宇
凝重，奏对详雅，为宣宗所简注。宣德二年，超拜户部
右侍郎，以太仓、临清、德州、淮、徐诸仓多积弊，敕佐巡
视。平江伯陈瑄言‘漕卒十二万人，岁漕艰苦，乞佥南
方民如军数，更番转运。诏佐及黄福议之。佐还奏东’”
南民力已困，议遂寝。受命治通州，至直沽河，道已，赴
宣府议屯田事宜。英宗初立，出镇河南。岁中又命督
甘肃军饷。已，又理长芦盐课，提督京仓。佐胸怀洞达，
所至事无不办，人皆爱而敬之。其督仓场最久，号能
革弊。在河南时，疏言军卫仓奸蠹百端，请领于有司，
天下便之。正统七年迁尚书。坐事下吏，已而获释。时
军旅四出，耗费动以钜万。府库空虚，佐从容调剂，节
缩有方。在户部久，不为赫赫名。而宽厚有度，政务纠
纷，未尝废学，人称其“君子。”与邝埜同死难。赠少保，官
其子道户部主事。成化初，谥“忠简。”